 Universitatea de Nord – Facultatea de Litere Baia Mare MASTER: Teologie şi spiritualitate europeană LUCRARE DE SEMINAR Biserica şi Preoţia universală Îndrumător: Pr Conf Univ Dr Pomian Ştefan Masterand: Gligan Ciprian Baia Mare 2009 Biserica şi Preoţia universală Instituţie divină, întemeiată în vederea transmiterii harului prin care ne unim cu Hristos, preoţia e definită de către Sfântul Apostol Pavel, în rolul şi misiunea ei esenţială, ca slujire a împăcării întrucât ea duce la îndeplinire planul divin de mântuire “Toate sunt de la Dumnezeu, care ne-a împăcat cu Sine prin Hristos şi care ne-a dat nouă slujirea împăcării”(II Cor 5, 18)1 În acelaşi timp însă, este primită şi ca semn al legăturii care uneşte cerul cu pământul, întărită pentru totdeauna, în vederea îndumnezeirii omului şi a înveşnicirii făpturii Săvârşind Sfintele Taine, preotul uneşte în sine două lumi, de sus şi de jos, după cum şi împreună pe cei ce au fost, cu cei ce sunt şi cu cei ce vor fi Unirea însăşi e o mare taină, e taina sfinţeniei, care coboară pe pământ ca să se ridice la cer Nu poţi, ca în orice altă meserie, la sfârşitul celor opt ore de program zilnic, să închizi uşa biroului şi să te duci acasă uitând de problemele de la serviciu, să iţi vezi de viaţa ta personală, să începi o altă viaţă Preoţia este de fapt o stare, pe care o trăieşti în permanenţă, în orice clipă a vieţii Fiecare dintre noi, prin botez, este chemat să exercite funcţii apostolice şi evanghelizatoare Sfântul Petru leagă preoţia credincioşilor de obligaţia de apostolat şi evanghelizare: „Voi sunteţi preoţie împărătească ca să vestiţi în lume bunătăţile Celui ce v-a chemat din întuneric la lumina Sa cea minunată” ( I Ptr 2, 9) Hristos este izvorul, Hristos este susţinătorul, El, Hristos, ca Raţiunea divină cea una, ce cuprinde în sine raţiunile de-a fi ale lucrurilor, şi prin care aceste lucruri sunt susţinute în lume, ca Logos dumnezeiesc, prin care toate ale lumii îşi iau existenţă, este acestea, pentru că El a fost în lume de la începutul ei şi rămâne în lume, de-a pururi prin ele, dar mai ales „prin persoanele umane care în raţionalitatea lor vie sunt chipurile ipostasului Lui Însuşi, create cu scopul ca să gândească raţiunile lucrurilor împreună cu raţiunea divină personală, într-un dialog cu Ea”2Ca Raţiune, Logosul este numit de Sfântul Maxim Mărturisitorul multe raţiuni 3dar ca Persoană, El este unic şi-n această unicitate personală cuprinde Raţiunile lucrurilor, le plasticizează, arătându-le obiectiv în lume, la timpul şi rostul lor şi le susţine după ce mai înainte de-a fi lumea, ele fuseseră aşezate de către Tatăl întru El 4 Preoţia universală a credincioşilor, care decurge din botez, se exprimă în modul cel mai complet în sacrificiul Euharistiei Când celebrează Sfânta Liturghie, preotul îl reprezintă nu numai pe Hristos – Preotul, dar şi pe credincioşi, care, cu el şi prin intermediul lui, oferă sacrificiul lui Hristos, oferindu-se în acelaşi timp pe ei inşişi lui Dumnezeu 5 Ei sunt sfinţiţi prin renaşterea şi ungerea cu Sfântul şi Marele Mir, în calitate de locuinţă spirituală şi preoţie sfântă pentru a oferi sacrificii spirituale prin toate acţiunile proprii creştinilor În Sfânta Liturghie se realizează o asimilare specială a celui botezat in Iisus Hristos, pentru că el nu este numai cel care cooperează la sacrificiu, ci devine el însuşi un dar care intervine în favoarea altora 1 Pr Conf Ilie Moldovan, Semnificaţia şi responsabilitatea slujirii preoţeşti după Sf Apostol Pavel, în O , nr 2, 1979, p 276; 2 Pr Dumitru Stăniloae, Teologia Dogmatică Ortodoxă, vol II, Editura Institutului Biblic şi de Misiune al Bisericii Ortodoxe Române, Bucureşti, 2003, pg 7-14; 3 Sfântul Maxim Mărturisitorul, Ambigua, Editura Institutului Biblic şi de Misiune al Bisericii Ortodoxe Române, Bucureşti, 1983, pg 80-88, traducere, introducerea şi notele de Pr Prof Dumitru Stăniloae; 4 Ştefan Pomian, Biserica şi probleme ale lumii contemporane – Dimensiunile divino–umane ale Bisericii şi globalizarea ~prelegeri teologice ~ vol II, editura Casa Cărţii de Ştiinţă, Cluj-Napoca, 2009, pg 114; 5 Pr Ştefan Slevoacă, Preoţia de hirotonie şi preoţia credincioşilor, în O nr 2 din 1979, pg 258; 2 Preoţia universală a credincioşilor este legată de chemarea de a da totul lui Dumnezeu, de chemarea spre sfinţenie Liturghia ta, celebrată în cadrul preoţiei universale a credicioşilor, este bună când într-adevăr te dăruieşti pană la capăt lui Hristos şi prin El te dăruieşti Tatălui, când nu vrei nimic pentru tine şi consimţi să fii lipsit de toate, precum Hristos Dumnezeu, gelos pe iubirea ta, doreşte o astfel de dăruire totală Preoţia credincioşilor trebuie să te conducă la o asemănare încă şi mai mare cu Hristos Trebuie, la fel ca Iisus, să fii un dar total pentru Tatăl, nereţinând nimic pentru tine, pentru că numai atunci El ţi se va da cu totul şi va intra cu totul înăuntrul tău, sfinţindu-te 6 Se poate observa bine esenţialul tradiţiei răsăritene, ea este participarea sacerdotală a tuturor la unicul Preot divin prin intermediul celor două preoţii Fiecare este rânduit de Dumnezeu, şi ceea ce-l deosebeşte de lume si de orice perspectivă profană este această origine dumnezeiască a slujirii Ceea ce s-a concentrat în Unul singur, în Hristos, unicul Preot, s-a dezvoltat în Trupul Său: Preotul se îndreaptă spre împărăţie şi spre Preoţia universală a preoţilor Paştele şi Parusia încă nu se acoperă perfect; de aici coexistenţa celor două preoţii: fără amestecare şi fără despărţire şi mai ales în afara oricărei opoziţii imposibile Hristos cel Unic se realizează în diferenţierea harismelor şi a slujirilor 7 Astfel, tradiţia nu degenerează niciodată în confuzie, ci afirmă net egalitatea naturii: toţi sunt mai înainte de toate membrii egali ai Poporului lui Dumnezeu Prin cea de-a „doua naştere”, Botezul, toţi devin preoţi, şi în sânul acestei egalităţi sacerdotale se produce diferenţierea funcţională a harismelor Aceasta nu înseamnă o nouă „sfinţire”, ci o hirotonie pentru o nouă slujire a celui care era deja consacrat, deja schimbat în natura lui odată pentru totdeauna, având deja primită fiinţa lui sacerdotală Taina Mirungerii (Confirmarea, în Occident), aşează pe toţi cei botezaţi în aceeaşi natură sacerdotală de hiereis Din această egalitate identică, unii sunt aleşi, retraşi şi aşezaţi printr-un act divin, episcopi şi presbiteri Aceasta este diferenţa funcţională a slujirilor, care suprimă orice diferenţă ontologică de natură şi face imposibilă orice ruptură între clerici şi laici Canonistul Balsamon, sec XII, menţionează opinia că hirotonia episcopală comportă o absolvire plenară a păcatelor, care ar însemna un al „doilea botez” şi deci ar schimba natura O asemenea doctrină nu a fost niciodată acceptată în Tradiţie, fiindcă aceasta ar institui o diferenţă Posibilitatea de a reduce un preot la starea laică, prin autorizaţia vieţii conjugale, demonstrează tocmai contrariul În acest caz, clericul depune slujirea funcţională şi rămâne preot al Preoţiei universale, el nu suferă nici înainte, nici după, vreo schimbare ontologică Această afirmaţie capată relief în prezenţa a două tradiţii care traduc, fiecare la rândul ei, principiul „paternităţii divine” Una urcă la Sfântul Ignatie al Antiohiei pentru care orice episcop este părinte prin funcţia lui liturgică 8 O strânsă corespondenţă între „iniţierea” credincioşilor (botez, mirungere, împărtăşire) şi hirotonia preoţilor confirmă cele de mai sus Într-adevar, rugaciunea din ziua a opta, după botez, menţionează „punerea mâinilor lui Dumnezeu”, care-1 aşează pe cel botezat în „demnitatea chemării sublime şi cereşti” Culoarea albă a cămăşii baptismale este culoarea preoţiei celor două Testamente; se înţelege că, din raţiuni practice, numai clerul a păstrat acest veşmânt Ritualul tunderii înseamnă dăruirea totală în slujba Bisericii; deci, toţi, clerici şi laici, toţi sunt datori şi dăruiţi Pentru un băiat, tradiţia veche prescria o procesiune în jurul Sfintei Mese, fapt ce corespunde demnităţii de preot al Preoţiei universale Uimitoarea înrudire liturgică a acestor ritualuri cu hirotonia clerului subliniază cu putere demnitatea sacerdotală a oricărui botezat Orice creştin (care a primit Botezul şi Mirungerea şi apoi Euharistia) este „preot” în sensul că se roagă lui Dumnezeu, aduce şi se aduce jertfă Lui, dar mai degrabă, participă la jertfa adusă de către Biserică prin preot 9 Este foarte important să reţinem că (în Ortodoxie) 6 Pr Gh I Drăgulin, Chipul preotului ortodox contemporan, în O , nr 3 din 1973, pg 423; 7 Mitrop Nestor, Despre vocaţie şi zel în pastoraţia noastră, în S T , nr 3-4 din 1981, pg 169; 8 Pr P Deheleanu, Preoţia ortodoxă, în B O R , nr 3-5 din 1973, pg 384; 9 Ibidem, pg 389; 3 preotul nu poate aduce jertfa euharistică fără mireni (laici), iar preotul nu stă cu faţa spre credincioşi (ca la romano-catolici), ci ca primul din comunitate, ca alesul comunităţii pt această slujbă deosebită care nu poate fi dusă şi înfăptuită de oricine; „preoţii-clerici” sunt luaţi din rândul „preoţilor-laici” şi sunt chiar aleşi de aceştia În trecut laicii aveau un rol mai mare în alegerea clericilor, iar în prezent rolul lor s-a redus la exclamaţia „Axios / Vrednic este”, rostită la hirotonie Oricum, laicii participă şi consimţesc alegerea şi consacrarea unui cleric Iniţierea prin cele trei Taine amintite mai sus introduce pe toţi şi pe fiecare în „ordinea sacră”, în ierarhia sacră a poporului, diferenţiată doar în slujirile funcţionale Această perfectă egalitate de natură a tuturor membrilor Bisericii răspunde caracterului spiritualităţii ortodoxe Aşa cum nu există nicio despărţire între o Biserică învăţătoare şi una învăţată, ci este Biserica totală care învaţă Biserica, tot aşa şi în totalitatea învăţăturii ei, Evanghelia se adresează tuturor şi fiecăruia Rugăciunea, postul, citirea Scripturilor, disciplina ascetică se impun astfel tuturor, în mod egal De aceea, laicatul realizează starea monahismului interiorizat 10 Înţelepciunea lui constă în a-şi asuma maximalismul eshatologic al călugărilor, trăind în lume - şi poate tocmai datorită acestei chemări - aşteptând, ca şi călugărul, cu bucurie şi nerăbdare, Parusia Ca exemplu de monahism interiorizat, comun tuturor, se poate menţiona vechea tradiţie care vedea în perioada logodnei un noviciat monastic, cu scopul pregătirii tinerilor pentru „Preoţia conjugală” Astfel, după ritualul răsăritean al încoronării (Taina cununiei), cununile celor logodiţi erau păstrate timp de şapte zile după care preotul dădea binecuvântarea pentru a se pune capăt timpului de abţinere a celor doi soţi De asemenea, în Rusia de altădată, soţii plecau imediat după cununie, de la biserică, într-o mânăstire Aici, ei se iniţiau un timp în viaţa monastică, cu scopul de a se iniţia mai bine în noua lor chemare conjugală, în Preoţia lor conjugală Ungerea cu Sfântul şi Marele Mir a tuturor părţilor trupului simbolizează limbile de foc ale Cincizecimii Această ungere este însoţită de formula sacra: „Pecetea darului Sfântului Duh” deci orice laic este pecetluit în toată fiinţa lui cu daruri, este deci o fiinţă în întregime harismatică Rugăciunea aşezată în chiar inima Tainei, precizează scopul acestor daruri: „Ca să se facă fiu şi moştenitor cereştii Tale Împărăţii” 11 Aceasta este consacrarea întregii vieţi slujirii laice, slujire esenţialmente eclezială Caracterul totalitar, absolut al dăruirii este pus în relief în ritualul tunderii, rit identic cu cel al intrării în tagma monahală Rugăciunea este: „Binecuvintează şi pe robul Tău care începe să-şi tundă părul capului său” Sensul simbolic este clar, aceasta înseamnă ofranda totală a vieţii Accentul eshatologic al rugăciunii întăreşte acest sens: „ca să-Ţi aducă slava şi să vadă bunătăţile Ierusalimului în toate zilele vieţii sale” Astfel, toate momentele vremii se deschid asupra dimensiunii lor eshatologice, toate actele şi toate cuvintele sunt spre slujirea împăratului Trecând prin tundere orice laic este un monah al monahismului interiorizat, supus la toate exigenţele absolute ale Evangheliei 12 Epiclezei Tainei, cererii Sfântului Duh, Tatăl ceresc răspunde prin trimiterea Mântuitorului care „hristifică” pe noul botezat În rugăciunea asupra Sfântului Mir episcopul cere: „Aşa Dumnezeule, pecetluieşte-i pe ei cu pecetea neprihănirii; ei vor purta în inima lor pe Hristos pentru a fi sălaş al Treimii”, se poate nota aici tri - centrismul Ortodoxiei, echilibrul trinitar fiind bine subliniat: pecetluit prin Duhul, devenit hristofor, pentru a fi locuinţă treimică La slujbă, alegerea textului biblic este deja un comentariu, în timpul Tainei Ungerii, se citesc ultimele versete ale Evangheliei după Sfântul Matei „mergeţi dar şi învăţaţi 10 Pr Ştefan Slevoacă, art cit , pg 263; 11 Molitfelnic, Rânduiala slujbei Botezului, Editura Institutului Biblic şi de Misiune al Bisericii Ortodoxe Române, Bucureşti, 2006, pg 43; 12 Pr Dr Sabin Verzan, Preoţia ierarhică sacramentală la sfârşitul epocii apostolice în S T , nr 32 din 1991, p 54; 4 toate neamurile” Din această citire, porunca Domnului se adresează deci oricărui creştin pecetluit, oricărui laic, şi aceasta pentru că el să poată împlini harul pe care i-l ofera Taina: „el trebuie să propovăduiască altora ceea ce a primit la Botez” Alături de misionarii acreditaţi, orice pecetluit este „un om apostolic”, prin toată viaţa lui, cel botezat este chemat la o mărturisire neîncetată Ideea unui popor pasiv este în contradicţie cu eclesiologia patristică; Preoţia universală a credincioşilor participă la cele trei slujiri: conducere, învăţătură şi sfinţire Sfântul Chiril al Ierusalimului spune catehumenilor: „Duhul Sfânt vă înarmează pentru luptă El va veghea asupra voastră ca peste proprii lui ostaşi” şi „voi vă veţi ţine tari împotriva oricărei puteri potrivnice” Orice laic este mai întâi de toate un luptător13 În actele de cult, axios „vrednic este”, atunci când se hirotoneşte un preot, sau aminul final, sunt ca o semnătură sfântă a Trupului în totalitatea sa pe toată lucrarea Bisericii În timpul Liturghiei, orice credincios este împreună liturghisitor cu episcopul; poporul participă activ la anaforaua euharistică, la epicleză (totdeauna se foloseşte pluralul; preotul formulează cererea în numele tuturor: „Te rugăm, Te chemăm ” şi apoi el este martorul apostolic al miracolului împlinit) Comuniunea de duh între celebrant şi obşte este totală şi răspunde sensului cuvântului Liturghie care înseamnă lucrare comună În învăţământ, şi acesta este un fapt particular al Ortodoxiei, profesorii de teologie sunt cel mai adesea laici Slujirea Cuvântului se leagă de harisma hirotoniei, dar episcopii deleagă pe unii laici aleşi, cu puterea de a învăţa şi de a predica în virtutea harismei Preoţiei universale În societatea de altădată a Bizanţului, împăratul avea puterea de a aduna Sinodul şi predica imperială ocupa un loc firesc Se cunosc, de asemenea, frumoasele omilii ale lui Nicolae Cabasila, laic şi mare liturgist Se poate menţiona, de asemenea, numele lui Chiril din Filea, un isihast arzător, căsătorit şi tată de familie În Grecia actuală, laicii sunt trimişi de Sinod în misiuni apostolice; ei învaţă şi predică în Biserici; aici ei îşi exercită harisma lor sacerdotală În spaţiul temporal, într-o dioceză, cele care administrează sunt consiliile parohiale şi eparhiale, episcopul este un părinte spiritual, predicator şi liturghisitor Atunci când se întâmplă, ca în Grecia de azi, ca statul să exercite o supremaţie asupra organizării materiale a Bisericii, aceasta înseamnă că, în principiu, statul reprezintă aici poporul creştin Instituirea istorică a preoţiei sacramentale, eveniment fundamental petrecut în primele zile ale Bisericii, care se compune dintru început din slujitori hirotoniţi şi credincioşi, asigură aceste instituţii, alături de tezaurul de învăţătură şi har, un pilon indispensabil pentru parcurgerea duratei sale istorice14 Spre deosebire de această învăţătură a Bisericii Ortodoxe despre preoţia sacramentală, cu succesiune apostolică, o mare fracţiune a creştinismului învaţă că Iisus Hristos n-a avut niciodată în gând stabilirea unui sacerdoţiu special şi a unei ierarhii bisericeşti Sunt protestanţii, în general, începând cu autorii Reformei până la neo-protestanţii din zilele noastre, care, contestă preoţimii, orice dar harismatic, orice autoritate în Biserică Ei susţin că mântuirea vine numai prin credinţă, „sola fidae”, şi orice intermediar între credincioşi şi Dumnezeu nu-şi are raţiunea de a fi De preoţi ca jertfitori, nu se face menţiune în Noul Testament În virtutea botezului toţi creştinii sunt egali 15 Martin Luther învăţa că toţi credincioşii sunt preoţi Taina hirotoniei n-a fost aşezată ca instituţie divină Nicio autoritate bisericească nu are putere afară de autoritatea conferită adunării creştinilor de Duhul Sfânt Melanchton susţine că jertfa lui Iisus Hristos este suficientă pentru iertarea păcatelor O altă formă de jertfă nu este necesară Slujitorii Evangheliei îl merită în măsura în care învaţă cu sârguinţă Cuvântul lui Dumnezeu 16 13 Pr Ştefan Slevoacă, art cit , pg 258; 14 Pr Dr Sabin Verzan, art cit , p 54; 15 Pr Ştefan Slevoacă, art cit , pg 261; 16 Pr Prof Dumitru Stăniloae, Iisus Hristos, arhiereu în veac, în O nr 2 din 1979, pg 229; 5 Poziţia lui Calvin împotriva preoţiei a fost mai categorică în sensul că „toţi acei care se numesc preoţi ca să aducă jertfă de împăcare, Îl ocărăsc pe Hristos Numai El a fost sfinţit Preot de Tatăl şi a fost aşezat în veac, după rânduiala lui Melchisedec Noi toţi suntem în El preoţi Nicăieri nu s-a dat Apostolilor porunca de-a aduce jertfe” Astfel teoria fundamentală a protestanţilor neagă preoţia sacramentală şi proclamă sacerdoţiul universal al credincioşilor Deşi protestanţii păstrează şi folosesc forma „punerii mâinilor” – bătrânilor; pentru cei desemnaţi a fi pastori , aceasta este privită doar ca o simplă ceremonie, o formă de recunoaştere oficială din partea comunităţii a acelor aleşi la oficiul pastoral 17 Abuzul catolic cu privire la preoţie a dus la scindarea Bisericii apusene în două tabere adverse: catolicismul şi protestantismul Născându-se dintr-un protest împotriva ierarhiei Bisericii catolice, Reforma protestantă a luat poziţia hotărâtă împotriva preoţiei ca atare Dându-şi însă seama de trebuinţa unor slujitori în sânul comunităţilor creştine, Reforma a recurs la soluţia urmatoare: a stabilit o deosebire între „sacerdoţiu” şi „ministerii”, între preoţie şi slujire Preoţia aparţine tuturor celor credincioşi, însă slujirea e încredinţată de comunitate unor persoane anume Tot poporul credincios are, în baza preoţiei generale dreptul de a predica cuvântul, de a administra Tainele, dar exercitarea acestui drept o încredinţează unor anumite persoane Deci, aceste persoane n-au o preoţie specială, primită de la Dumnezeu direct, ci ele predică şi săvârşesc Tainele prin delegaţie de la credincioşi Astfel, dacă la catolici se considera că credincioşii sunt dependenţi de preot, la protestanţi se ajunge la dependenţa pastorului de credincioşi În „Manifestul către nobilime”, din iunie 1320, Luther declara: „Toţi creştinii sunt fără îndoială din starea bisericească Noi toţi suntem consacraţi preoţi prin botez” Hirotonia, nu este deci o taină Nu există o ierarhie de caracter sacramental Ministrul cultului nu este decât un funcţionar Teologia catolică pune accentul pe persoana preotului Cea protestantă, din aversiune faţă de catolicism, se mulţumeşte să pună accentul doar pe funcţia ministrului sau pastorului De aceea, puterea lui e revocabilă „Toţi cei ce se ştiu creştini, ştiu de asemeni cu certitudine, că noi toţi suntem preoţi de acelaşi grad” Încă din 1519 Luther scria: „Sunt foarte frapat de textul Apostolului Petru, (1 Petru II, 5), care afirmă că noi toţi suntem preoţi” Pentru rânduiala în comunitate, poporul credincios deleagă exerciţiul dreptului de a predica cuvântul şi de a săvârşi Tainele anumitor persoane18 Pastorii nefiind preoţi, nu e deosebire între ei şi diaconi Suprimând preoţia particulară, protestantismul a fost obligat să renunţe la treptele ierarhiei bisericeşti de episcop, preot şi diacon, dar şi la succesiunea apostolică prin care se transmite Taina preoţiei, prin lucrarea Sfântului Duh coborât peste Sfinţii Apostoli la Cincizecime „Suprimarea ierarhiei a deposedat lumea protestantă de darurile Cincizecimii, comunicate în Tainele şi cultul Bisericii prin ierarhie, care a primit puterea ei de la Apostoli şi de la urmaşii lor Lumea protestantă, din această cauză, devine asemănătoare creştinilor care, deşi botezaţi „în numele Mântuitorului Iisus”, n-au primit Sfântul Duh, pe care mâinile Apostolilor îl transmiteau de sus” Pe cât de mult a exagerat rolul preotului în Biserică - catolicismul, pe atât de mult l-a suprimat protestantismul De aceea spunem că polemica actuală în jurul preoţiei a fost provocată de confruntarea dintre Biserica Catolică şi Biserica Reformei, amândouă aparţinând tradiţiei apusene 19 Ca să precizăm punctul de vedere ortodox asupra Tainei preoţiei trebuie să spunem trei lucruri importante Împotriva protestantismului trebuie arătat că preoţia particulară este o taină instituită de Mântuitorul Însuşi şi transmisă de Sfinţii Apostoli Sfânta Scriptură ne arată că Mântuitorul, dorind ca opera Sa de mântuire să se continue peste veacuri şi să fie folositoare tuturor oamenilor, Şi-a ales 12 Apostoli, pe care i-a luat din mulţimea celor ce-L crezuseră (Lc 6, 13) Pe aceştia i-a ţinut în jurul Său şi timp de 3 ani i-a învăţat tainele 17 Ibidem, pg 230; 18 Pr Dr Sabin Verzan, art cit , în S T , nr 32 din 1991, p 55; 19 Pr Ioan Mircea, Preoţia harică şi preoţia obştească, în O nr 2 din 1979, pg 240; 6 Împărăţiei lui Dumnezeu Apoi le-a dat puterea de a-i continua opera Aceasta se vede din cuvintele pe care le rosteşte către ei, după Învierea Sa: „ Precum M-a trimis pe Mine Tatăl, vă trimit şi Eu pe voi” Şi grăind acestea, a suflat asupra lor şi le-a zis: „ Luaţi Duh Sfânt: cărora veţi ierta păcatele, le vor fi iertate şi cărora le veţi ţine, ţinute vor fi ” (In 20, 21-22) Deci le dă putere de a învăţa, de a conduce şi a împărtăşi harul Iar acest lucru îl face Mântuitorul nu numai cu cuvântul, ci şi prin suflare, adică printr-un semn sensibil, sacramental Puterea deplină pentru slujba în care sunt rânduiţi o primesc ei în ziua Cincizecimii, prin Pogorârea Sfântului Duh asupra lor, când încep să propovăduiască şi să boteze pe cei ce credeau în Evanghelie Slujba dată lor şi inaugurată la Cincizecime nu se referă numai la ei, ci şi la urmaşii lor 20 Domnul le spune că va fi cu ei până la sfârşitul veacurilor (Mt 28, 20) După Înălţarea Domnului la cer, Sfinţii Apostoli mijlocesc şi altora harul, adică puterea pe care au primit-o de la Mântuitorul Această mijlocire o fac printr-un anumit ritual şi anume prin punerea mâinilor Prin punerea mâinilor sunt instituiţi cei şapte diaconi pe care, „i-au înfăţişat înaintea Apostolilor, care, după ce s-au rugat, şi-au pus mâinile peste ei” (F A 6, 6) Tot prin punerea mâinilor sunt instituiţi şi preoţii Sfântul Pavel şi Barnaba, după ce au propovăduit Evanghelia în Listra, Iconia şi Antiohia, ,,cu rugăciuni, le-au hirotonit preoţi în fiecare Biserica” (F A 14, 2-5) Harul slujirii lui Dumnezeu îl primesc tot prin punerea mâinilor şi episcopii Sfântul Apostol Pavel îi scrie lui Timotei episcopul, „Te îndemn să ţii aprins harul lui Dumnezeu, cel ce este în tine, care ţi s-a dat prin punerea mâinilor” (II Tim 1, 6) Taina Hirotoniei implică conferirea unui har special al Sfântului Duh, succesiunea apostolică şi existenţa celor trei trepte ierarhice: episcop, preot şi diacon Biserica este centrul lumii- ea are misiunea de-a păstra legătura dintre Dumnezeu şi om, de-a transmite lumii energiile divine Ea îl propovăduieşte pe Hristos prin mădularele ei, nu obligă pe nimeni să-i practice învăţătura21, căci: „Oricine voieşte să vină după Mine, să se lepede de Sine, să-şi ia crucea sa şi să-Mi urmeze Mie Căci cine va voi să-şi mântuiască sufletul, îl va pierde, iar cine va pierde sufletul său pentru Mine şi pentru Evanghelie, acela îl va câştiga ” (Mc 8, 34-35) Iisus Hristos, prin dăruirea totală de Sine-Însuşi, a revelat preoţia perfectă Imagine a tuturor perfecţiunilor, El este Unicul Arhiereu suprem, El este, de asemenea, şi unicul Laic suprem Tocmai de aceea, rugăciunea Lui arhierească poartă dorinţa tuturor sfinţilor: de a slăvi Treimea Sfântă cu un gând şi cu o inimă şi de a uni pe toţi oamenii în jurul unui singur Potir 22 Iubirea dumnezeiască de oameni ne aşteaptă să împărţim această bucurie care uneşte numai în aceasta lume; ea inaugurează deja Praznicul împărăţiei 20 Pr P Deheleanu, art cit , pg 386; 21 Ştefan Pomian, op cit , pg 31; 22 Pr Ioan Mircea, art cit , pg 250 7 BIBLIOGRAFIE 1 BIBLIA sau SFÂNTA SCRIPTURĂ, tipărită sub îndrumarea şi cu purtarea de grijă a Prea Fericitului Părinte Teoctist, Patriarhul Bisericii Ortodoxe, cu aprobarea Sfântului Sinod, Editura Institutului Biblic şi de Misiune al Bisericii Ortodoxe Române, Bucureşti, 1997 2 Deheleanu Pr Petru, Preoţia ortodoxă, în B O R , nr 3-5 din 1973 3 Drăgulin Pr Gh I , Chipul preotului ortodox contemporan, în O , nr 3 din 1973 4 Mircea Pr Ioan, Preoţia harică şi preoţia obştească, în O nr 2 din 1979 5 Moldovan Pr Conf Ilie, Semnificaţia şi responsabilitatea slujirii preoţeşti după Sf Apostol Pavel, în O , nr 2, 1979 6 Molitfelnic, Rânduiala slujbei Botezului, Editura Institutului Biblic şi de Misiune al Bisericii Ortodoxe Române, Bucureşti, 2006 7 Nestor mitrop , Despre vocaţie şi zel în pastoraţia noastră, în S T , nr 3-4 din 1981 8 Pomian Ştefan, Biserica şi probleme ale lumii contemporane – Dimensiunile divino–umane ale Bisericii şi globalizarea ~prelegeri teologice ~ vol II, editura Casa Cărţii de Ştiinţă, Cluj-Napoca, 2009 9 Sfântul Maxim Mărturisitorul, Ambigua, P S B , nr 82, Editura Institutului Biblic şi de Misiune al Bisericii Ortodoxe Române, Bucureşti, 1983, traducere de Pr Prof Dumitru Stăniloae 10 Slevoacă Pr Ştefan, Preoţia de hirotonie şi preoţia credincioşilor, în O nr 2 din 1979 11 Stăniloae, Dumitru Teologia Dogmatică Ortodoxă, vol II, Editura Institutului Biblic şi de Misiune al Bisericii Ortodoxe Române, Bucureşti, 2003 12 Stăniloae, Dumitru Iisus Hristos, arhiereu în veac, în O nr 2 din 1979 8 13 Verzan Pr Dr Sabin, Preoţia ierarhică sacramentală la sfârşitul epocii apostolice în S T , nr 32 din 1991 9 